6b Ébúg Ńtondôbə̌ yā yátian ai Zorobabɛ̂l éńdzɔ̄ dzí: sə̌ kig ású fím ngə́ ású ngul, hə́ ású Ńsísīm wáma, éyə Ǹtondôbə miǹkunda a kɔ́bɔ̄ nálā. 7O ngábə́ dzé a ǹkǒl ǹnén ? O ngávəŋan edzəgəze á mís mə́ Zorobabɛ̂l étē ńgɔ a ngákwé ákɔ̄g yā ńlō ndá, bɔ́ bə́ yédégán hə́ nâ: Nálā dóe, nálā dóe, ású díé." 8Ńdɔ ebúg Ńtondôbə é ngákwí ábə ma nâ: 9Mɔ́ mə́ Zorobabɛ̂l émɔ̄ mə́ ngákái é Ndá nyí, émɔ̄ fə̄ máyi dzɔ mana, abǒg te myǎyi yə̌m naa Ǹtondôbə miǹkunda a lóm ma ábə̄ mínā. 10Zá hḿ á ngābyandí ámǒs mam mətɔ́g hī ? Bâyi fon éyɔŋ báyi yén ákɔ́g yā á nə́ ńtɔ̄bán á mɔ́ mə́ Zorobabɛ̂l.